Elame tähelepanuväärsel ajal.
Jesaja, Hesekieli ja Jeremija 2600-2700-aastased prohveteeringud
on nüüd ellu ärkamas.
Kaasaegne Iisraeli riik saab 70aastaseks.
Märkimisväärne muutus, mis näitab Piibli ennustuste täitumist.
Lisaks - Fabritseeritud süüdistused, salatunnistajad ja mäda kohtusüsteem
USA pastor võib Türgis eluaegse vanglakaristuse saada.
Kristlusse pöördunud endist moslemit ootas lisaks füüsilisele vastupanule
ka vaimne lahing, mis ähvardas mehe peret ja tulevikku.
KRISTLIKU MAAILMA UUDISED
Tere tulemast saatesse!
Olen George Thomas. Wendy Griffith on tööreisil.
USA pastoril Andrew Brunsonil oli see nädal 12-tunnine kohtuistung.
Siis viidi ta vangi tagasi. Kaitsjate sõnul kasutab Türgi
Brunsoni vastu valesüüdistusi ja mäda kohtusüsteemi.
USA Kongress valmistub vastulöögiks. Jätkab Jennifer Wishon.
7. mail naaseb Brunson taas vanglasse,
kus algas 18-kuuline vangistus ja kus ta 23 kilo alla võttis.
Ta ei tohi lahkuda kongist
sööma, WCsse ega värske õhu kätte.
Arriaga on üks väheseid, kes Brunsonit näinud on.
Ainsa kristlasena on ta isolatsioonis. Ta ei räägi soravalt türgi keelt.
Ta ei saa magada. Ta on pinges ja närvis.
Kaitsjal, kes võib ise vangi sattuda, on ees võimatu ülesanne.
Nad fabritseerivad tõendeid.
Neil on salatunnistajaid, kes tunnistused välja mõtlevad.
Kaitse on raskes seisus.
Pastor Brunsonil pole võimalik Türgis õiglast kohtuprotsessi saada.
Türgi valitsusmeelne meedia on ta juba hukka mõistnud.
Temale ei kehti kaitsja-kliendi privileegid.
Erdemir on endine Türgi parlamendi liige.
Ta võrdleb Brunsoni juhtumit ulmeromaaniga.
Esmaspäeval vastas Brunson kohtus tunde absurdsetele süüdistustele.
Näiteks tekstisõnum kolleegilt:
"Mul on kahjuks kõht lahti. Ma ei jõua kogudusse."
Ükski endast lugupidav kohus
poleks nõustunud selliseid süüdistusi käsitlema.
Kaitsjate sõnul pole pastori vangistus kuidagi seotud võltssüüditusega.
Brunsonit kasutatakse etturina, millega president Erdoğan
püüab avaldada USA-le survet välja andma Türgi kodanikke.
Taustal on 2016. a nurjunud võimupöördekatse.
Erdoğan suhtub paranoiliselt Läände
ja juudi-kristlikku tsivilisatsiooni.
See on osa tema krusaadist Lääne vastu.
Kuna Türgi kohtusüsteem vedas alt, pakuvad mõlema partei kongresmenid
sanktsioone süütuid ameeriklasi vahistavate Türgi ametnike vastu.
Nende väitel vastab Brunsoni juhtum pantvangi võtmise kriteeriumidele.
Türgi seaduse järgi võib Brunson jääda vangi kohtuotsust ootama
seitsmeks aastaks.
50-aastane kolme lapse isa võib saada 35-aastase karistuse.
Jennifer Wishon, CBN News
Aitäh, Jennifer. Ameerika Seadus- ja Õiguskeskus kogub allkirju
Brunsoni vabastamise petitsioonile.
Lingi leiab meie kodulehelt cbnnews.com
Heebrealastest prohvetid kirjutasid ca 3000 aasta eest,
kuidas Iisraelimaa muutub. Uus raamat tutvustab,
kuidas maa on 70 aastaga prohvetlikult muutunud.
Selgitab kolleeg Chris Mitchell Jeruusalemmast.
Kirjanik Mark Twain käis Pühal maal 150 aasta eest ja kirjutas:
"Hüljatud maa ... vaikne ja leinas lagedus."
Twain räägib, et Jisreeli org oli 30 km ulatuses inimtühi.
Üks koht, kus fotografeerisime, oli väikelinn Afula.
Läänes seda eriti ei tunta. See rajati 20. saj alguses.
50-60 aastat pärast Twaini visiiti kerkis sinna juudi küla.
Täna on see õitsev linn. Meil on sellest enne ja nüüd fotod.
Doug Hershey valis koos tiimiga 200 pilti Israelist aastaist 1880-1940.
Raamatus "Israel Rising" dokumenteerib Hershey muutusi
sellest ajast kuni tänapäevani.
Leidsime vanu fotosid Tel Avivist vähem kui saja aasta tagant.
Liivadüünidel olid hurtsikud ja rannal kaamlikaravanid.
Kontrast tänapäevaga on vapustav.
Raamat jälgib Hesekieli tõotust 36. peatüki 8. salmist:
"Aga teie, Iisraeli mäed, ajate oma oksi ja kannate oma vilja
mu Iisraeli rahvale, sest nad on varsti tulemas."
See prohveteering pole kuningatele või rahvastele, vaid maale.
Kui Iisrael naaseb rahvana, kannavad puud vilja, ehitatakse linnu,
paljunevad rahvas ja kari. Haritakse põldu.
Muutust näeb kõrvuti piltidel.
Hotell King David 1930. saj
ja nüüd.
Heebrea Ülikool 1925. a
ja nüüd.
Põhjapoolsest Haifast
Beershebasse lõunas -
kujutavad fotod Hershey sõnul prohveteeringu täitumist.
Elame tähelepanuväärsel ajal.
Jesaja, Hesekieli ja Jeremija 2600-2700-aastased prohveteeringud
on üles ärkamas ja teostumas.
Piibli korratuim tõotus on, et Jumal toob oma rahva maale tagasi.
Näeme seda praegu.
Maa ootas oma iidset rahvast tagasi, ütleb Hershey.
See maa on 15-20 korda vallutatud.
Sellest ei saanud ühegi teise rahva kodumaad. Maa ei kanna vilja teistele.
Iisraeli rahvas naaseb maale ja nüüd kõrb õitseb ja kannab vilja.
Jesaja 27 ütleb, et kui Iisrael naaseb,
siis Jaakob juurdub ja täidab maailma viljaga.
Sajandeid on seda peetud võrdpildiks. Aga täna on see reaalne tegelikkus.
Hershey sõnul sobib raamat eriti neile, kes pole Iisraelis käinud.
See kõnetab ka noori.
Noored tahavad midagi tõelist ja käegakatsutavat.
Teoloogiline kristlus liigub peamiselt ideede tasandil.
Noored tahavad midagi konkreetset.
Mulle esitatakse USAs tihti teoloogilisi küsimusi.
Tavaliselt vastan: "Tule minuga Iisraeli ja näed ise."
Iisrael tähistab 70. Iseseisvuspäeva. Hershey peab Iisraeli imeks.
Absoluutselt. Paljud ütlevad, et Iisrael on aja kell.
Usun seda isegi. Lühikese ajaga on palju juhtunud.
Üks meie aja suurimaid imesid.
Chris Mitchell, Jeruusalemm
Tõeline ime. Järgmiseks -
Kristlane saab Hiinas karmi vanglakaristuse
Piiblite vedamise eest naabermaale.
Ülevaade maailma uudistest.
Palve on kommunikatsioon Jumala ja inimese vahel.
DVD-l Answered Prayer vastame vaatajate küsimustele,
kuidas saada palvevastuseid.
Pat Robertsoni uus DVD Answered Prayer
õpetab Piibli palveprintsiipidest ja palvevastustest.
Pat räägib oma usu vastustest.
Räägin, mida olen ise õppinud.
Kuuled palvevastuseid, mis muutsid kogu elu.
Jumal tõestab end taas ja taas. - Ta on kohal ja vastab.
Jumalal olid suuremad plaanid.
Ka arst imestas. - Ta kuuleb palveid.
Jumala tegudele eelneb alati palve.
Answered Prayer. Kuidas palvetada efektiivselt
ja näha Jumala tööd. Telli telefonitsi või internetist.
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikese tüdruku kaudu.
Veetsin mehega kuu aega Ukraina lastekodus,
kui ootasime kolme õe adopteerimist
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu Tõotus.
Aitame vanemateta ja riskigrupi lapsi rohkem kui 50 riigis.
Oleme andnud tuhandetele turvalise kodu ja hariduse.
Hakka sinagi neile lastele pereks!
Helista ekraanil oleval numbril, sest iga laps väärib õnnelikku elu.
Maailma uudiste ülevaate alustuseks -
Hiina misjonär sai 7-aastase vanglakaristuse
Piiblite vedamise eest Myanmari.
John Cao vahistati 2017. a märtsis.
Ta on viimastel aastatel 11 korda Myanmaris käinud.
Pastori kodumaaks on USA. Tema pere elab Põhja-Carolinas.
Vestlesime pojaga, kes taotleb isa vabastamist.
Loodame, et Hiina annab isale armu
ja laseb ta kohe tingimusteta vabaks.
Minu arusaamise järgi on ta saanud 7-aastase karistuse.
Isa on otsuse edasi kaevanud.
Loodame, et apellatsioon ja USA surve
viivad isa tingimusteta vabastamiseni, kui apellatsioon on läbi vaadatud.
Palvetage pastor Cao eest.
Välisministeerium tunneb muret ja nõuab Hiinalt Cao vabastamist.
Ligi 2000 kachini kristlast on lõksus Myanmari džunglis
keset valitsuse ja mässuliste jätkuvaid lahinguid.
Ühe baptisti juhi sõnul ei piisa neil toitu, vett ja ravimeid.
Kachinid on üks Myanmari vähemusi.
Nad on võidelnud aastakümneid autonoomia nimel.
Ca 100 000 kachini on põgenenud kodudest
pärast lahingute algamist 2011. a.
Pühapäevane terrorirünnak Quettas, Pakistanis, vapustas kristlasi.
Mootorrattail liikunud ISISe terroristid
avasid tule kirikust lahkujate pihta.
Terroristid olevad hüüdnud lahkudes islami hüüdlauseid.
Üks kristlik juht hoiatab,
et Pakistan on mittemoslemeile varasemast ohtlikum.
Riik on sügavalt radikaalse islami ideoloogia küüsis.
Miski ei muuda nende hoiakuid,
peale jõulise vastupanu, näiteks rahvusvaheliste sanktsioonide näol.
Palvetage kaitset ja rahu kristlastele ja teistele vähemustele.
Minu teada pole Pakistan olnud iial mittemoslemeile nii ohtlik.
Vägivald kestab. Moslemiterroristid tapsid 4-liikmelise pere
paasapühal just Quettas.
Indialased avaldasid meelt vägistamisepideemia vastu.
Üks prominent nimetas seda "rahvuslikuks kriisiolukorraks".
Kõik algas kahe 8- ja 10-aastase tüdruku vägistamisest ja mõrvast.
Prominendid, äritegelased ja aktivistid nõuavad ohvritele õigust.
Vestlesime vägivalla trendist kristlasest Joseph D’souzaga.
Mul on piinlik ja häbi, et vägistamiskultuur
ja naiste-vastane vägivald üha kasvavad.
India meeste hoiakuis on fundamentaalne probleem.
See on seotud meie kultuuriga. See ületab kastide ja usundite piire.
Naisi peetakse meestega võrreldes väheväärtuslikumaiks.
Vohavad ebavõrdsus ja diskrimineerimine.
Palveta maailma suurima demokraatia eest.
D’souza ühendus aitab Indias
ärakasutamise ja inimkaubanduse ohvreid.
Uus juht võib suurendada Kuuba kasvava koguduse vabadusi.
President Raoul Castro järeltulija on Miguel Diaz-Canel.
Usuvabaduste laienemine on mitmekordistanud kodukogudusi.
Kogudusejuhid julgustavad kristlasi palvetama.
Nad on ettevaatlikult optimistlikud.
Endine kongresmen Frank Wolf:
"Kogudus ei tohi vaikida kristlaste tagakiusu suhtes maailmas."
Ta muretseb kristlaste arvu vähenemise pärast Lähis-Idas.
See algas Iraagi sõjaga 2003. a.
Enne sõda oli Iraagis 1,5 mln kristlast. Nüüd on neid järel vaid 250 000.
Miks pole Lääne kirik aidanud kristlasi, kes tahavad koju tagasi minna?
Wolf õhutab kogudusi aitama Lähis-Ida kannatavaid kristlasi.
Ta hoiatab, et muidu pole regioonis varsti enam ühtki kristlast järel.
Raportid kristlikust maailmast ja uudiste tervikjaod
leiab CWN-i kodulehelt. Aadress on ekraanil.
Järgmiseks - Mees jättis islami ja hakkas Jeesust järgima.
Siis läks sõna otseses mõttes põrgu lahti.
Hetke pärast dramaatiline raport.
Superraamatu piiblirakenduse abil saab lapsed Piiblit lugema.
Tänases kiires maailmas kulub abi ära.
Tasuta Superraamatu rakendus sisaldab asju, mis lastele meeldivad.
Lapsed tutvuvad Piibliga mängides mänge,
vaadates toredaid videod ja Piiblist sangareid otsides.
Neil on Jumala Sõna õppides lahe.
Lae alla Superraamatu piiblirakendus!
Elu - mõeldud täiega elamiseks.
Jeesus ütles: "Tulin andma elu ja seda ülirohkesti."
Elu peres,
elu rahaasjades,
elu kehas, meeles ja vaimus.
Elu argipäevas.
Oma kodulehel CBN.com võtame Jeesuse sõnu tõsiselt.
Tahame aidata sul avastada elu.
Ela täiega!
CBN.com
Äkitselt hakkas kõik vajuma.
Riff ja kõik.
Lume all olin kindel, et suren.
Hüüdsin Jumala poole: "Mida teha?" Hääl ütles: "Mine, otsi vend üles."
Selle ja teised tunnistused leiad Pat Robertsoni uuelt DVD-lt,
mis õpetab palves tulemusi saama, takistusi eemaldama
ja dünaamilist usku ehitama. Õpetus on nüüd saadaval.
Järgmise loo peategelane oli nominaalne moslem,
kes tahtis usu kohta lisainfot saada.
Kahjuks viisid otsingud pimedusse ja hirmutavate kogemusteni.
Aga nagu Lucille Talusan räägib,
vabanes mees pimeduse võimusest, kui leidis Jeesuse.
Värske rahvaleonduse järgi
on Austraalias juba üle 600 000 moslemi.
Islam on kristluse järel riigi suurim ja kiireimini kasvav usund.
Kui islami radikaliseerumine ähvardab Austraalia ühiskonda,
on osa moslemeist jätnud islami ja pöördunud kristlusse.
Moslemid kogu maailmas pöörduvad kristlusse unede ja nägemuste tõttu.
Kohtasime siin Austraalias moslemimeest,
kelle peret piinas kurat, kuni mees kohtus Jeesusega.
Ismail on türklasest moslem. Ta kolis Austraaliasse 19aastasena.
Ta harrastas islamit, kuid pidas end mõõdukaks,
sest tal oli küsimusi jumala ja islami kohta.
Tahtsin jumala ja vaimsuse kohta rohkem teavet saada.
Kas nõidus lähtub jumalalt või kuradilt.
Ta sattus okultismi,
teadmata, et avas ukse deemonlikele vaimudele.
Ta kohtus türklasest moslemiga,
kes kutsus välja vaime ouija-laua ja kohvitassiga.
Ismael uppus üha sügavamale vaimumaailma,
kuni kuratlikud ilmutused muutusid üha hirmutavamaks.
Tegime kohvi. Mina enda ja tema enda oma.
Segasin kohvi.
Vaatsain tassi. Nägin kohvis mingit olendit.
Kohvi pind elas. Mu selja taga rippus kardina küljes olend ja vahtis mind.
Need olid inimlike omadustega
nahkhiire taolised deemonlikud olendid.
Neil olid pikad küüned.
Kui nad tiibu lehvitasid, tuli sealt suitsu.
Kui mehe juurest lahkusin, ütles ta: "Kaks neist tuleb sinuga kaasa."
Neli aastat piinas kurat Ismaili kaht poega.
Nad hakkasid joonistama kohutavaid nägusid ja punaseid silmi.
Nad ütlesid, et olendid käisid öösiti neid raputamas.
Poeg tagus öösel magades rusikatega õhku.
Ta istus voodis ja karjus. See kestis 10-20 minutit.
Me ei suutnud teda äratada.
Panime ta pikali. Mõtlesin, mis toimub.
Ta polnud ikka veel ärkvel.
Kohkusin täiega.
Ta palus hädas abi iraanlasest kristlaselt,
kes tõi ta piiblitundi. Seal andis ta elu Jeesusele.
Nägin inimese kuju.
Tema käed olid minu poole sirutatud.
Teadsin, et Ta naeratas.
Ma ei näinud muud kui valgust, mis Temast kiirgas.
See oli imeline.
Armusin Temasse tol hetkel. See oli minu pöördumine.
Pastor käskis Ismailil palvetada 2 nädalat ja deemoneid välja ajada.
Palvetasin iga õhtu: "Jeesuse nimel pole teil luba siin olla.
Deemonid, lahkuge, Jeesuse nimel!"
Laste õudusunenäod lõppesid.
Ismail hakkas janunema Sõna järele ja Piiblit lugema.
Ta võrdles Piiblit ja Koraani.
Koraanis ei ütle Allah kuskil, et kui seda teed, pääsed taevasse.
On vaid üks viis - surra märtrina pühas sõjas.
Nüüd tean tõde. Jeesus on sama reaalne kui sina ja mina.
Ta on meid loonud.
Pääseme Isa Jumala juurde ainult Jeesuse vere kaudu.
Ta on imeline, kaastundlik, armuline ja andeksandev Jumal.
Lucille Talusan, Melbourne
Uskumatu. See meenutab Jesaja 9:1 -
"Rahvas, kes käib pimeduses, näeb suurt valgust;
kes elavad surmavarju maal, neile paistab valgus."
See on Jeesuse valgus.
Järgmiseks - esimene leedi, kes pani pere ja usu esikohale.
Hei! Kas see töötab?
Lapsed, kas teile meeldib mängida
ja uusi asju avastada?
Kuidas on?
Uus Superraamatu piiblirakendus
sisaldab mänge, videoid, vastuseid küsimustele ja palju muud.
Uue tasuta rakenduse leiate iTunesist ja Google'i mängudepoest.
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikese tüdruku kaudu.
Veetsin mehega kuu aega Ukraina lastekodus,
kui ootasime kolme õe adopteerimist
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu Tõotus.
Aitame vanemateta ja riskigrupi lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi neile lastele pereks!
Helista ekraanil oleval numbril, sest iga laps väärib õnnelikku elu.
Kui annad,
on naeratused suuremad.
Kui hoolid,
on kodud õnnelikumad.
Kui lohutad,
põgeneb valu.
Kui armastuses kokku tuleme,
sünnivad imed.
Lõpetuseks - Barbara Bush oli ühe USA presidendi ema ja teise naine.
Ta suri 17. mail 92aastaselt.
Pere oli tema jaoks esikohal. Jätkab Jennifer Wishon.
Barbara Bush, Ameerika vanaema, Bushi dünastia matriarh
ning alles teine naine, kelle mees ja poeg olid USA presidendid.
Otsekohene naine, keda tunti pärlite, kiire taibu ja perearmastuse poolest.
Oma abikaasa "hõberebane".
Mul on olnud maailma õnnelikeim elu.
Seda on kergendanud selle jagamine George'i sarnase mehega.
Intervjuus Terry Meeuwsenile 1992. a
rääkis ta oma lapsepõlveperest.
Sõime koos perega kolm korda päevas.
Peredel tasub seda proovida.
Barbara Pierce sündis 8.06.1925.
Ta kasvas New Yorgi eeslinnas.
Ta kohtus George'iga 16aastaselt tantsupeol. Neil sündis kuus last.
Tütar Robin suri 3aastaselt leukeemiasse.
Usun kindlalt Jumalasse, nagu ka George. See aitab väga.
Bush oli Washingtonis kindel koht rohkem kui kümme aastat.
Ta oli USA teine leedi Reagani ametiajal.
Esimese leedina keskendus ta kirjaoskusprojektidele.
Ta uskus, et kirjaoskus lahendab ühiskondlikke probleeme.
Veel hiljuti kirjutas ta oma endisele koolile:
"Olen ikka veel vana ja armunud."
Ta oli presidendi abikaasana soositud.
Elu lõpupäevil valis ta palliatiivravi koduses pereringis.
700-klubi intervjuus julgustas ta noori peret esikohale panema.
On hea koos palvetada ja rääkida lastele, et armastad neid.
Minu lapsepõlvekodus seda ei öeldud. Olime vanamoelised.
Nüüd pole mul raske öelda inimestele, et armastan neid.
Bushid olid abielus 73 aastat.
Tänaseks kõik. Järgmise korrani! Jumal õnnistagu teid!
Tõlge: Monika Jaaguri